“એટલા માટે કે તુ તેને વાંચી શકે અને જીવનની ક્ષણભંગુરતાને અને આધ્યાત્મિક સાધનાના મહત્વને સમજી શકે. એટલા માટે કે તુ સમજે કે તુ પહેલેથી જ કેટલાયે સત્યોને જાણે છે અને તારે એ વારંવાર જાણવાની કે ભુલવાની જરુર નથી. એટલા માટે કે તુ જાણે કે તુ જીવનમાં હાંસલ કરવા યોગ્ય બધુ જ કેટલીયે વાર હાંસલ કરી ચુક્યો છે અને તારે ફરીથી એ ભૌતિક સુખ પાછળ તારુ જીવન વેડફવાની જરુર નથી. એટલા માટે કે તુ એ જાણે કે તુ પહેલેથી જ બધી જ લાગણી અને ભાવોને અનુભવી ચુક્યો છે અને તારે આ જન્મમાં એની રાહમાં રહેવાની જરુર નથી. એટલા માટે કે તુ એ જાણે કે જીવનમાં એક જ કર્મ કે જે કરવાનુ હજી બાકી છે તે છે પરમ ઈશ્વરની સાધના અને મુક્તિ. અને તારા જીવનનો મુળ હેતુ જ આ મુક્તિનો છે.”